Sukladno članku 117. stavak 5. Zakona o socijalnoj skrbi (NN br. 157/13, 152/14, 99/15, 52/16, 16/17, 130/17) i članka 36. Statuta Općine Donji Andrijevci (Službeni vjesnik Brodsko-posavske županije, br. 10/09, 2/11,3/13, 14/14 i 7/18) općinski načelnik Općine Donji Andrijevci, dana 5.9.2019. godine, donosi

**ODLUKU O DODJELI**

**JEDNOKRATNE NOVČANE POMOĆI RODITELJIMA (SKRBNICIMA)**

**DJECE S TEŠKOĆAMA U RAZVOJU**

I. CILJ I SVRHA

Članak 1.

Odlukom o dodjeli jednokratna novčana pomoć odobrava se roditelju (skrbniku) djeteta s teškoćama u razvoju radi zadovoljavanja osnovnih životnih potreba i podrške pojedincu i obitelji u svrhu unaprjeđenja kvalitete života.

II. KRITERIJ DODJELE POMOĆI

Članak 2.

Pravo na pomoć iz članka 1. imaju djeca s teškoćama u razvoju do 21. godine života koja imaju prebivalište na području općine Donji Andrijevci.

Djecom s teškoćama smatraju se:

* djeca s oštećenjem vida
* djeca s oštećenjem sluha
* djeca s poremećajima govorno-glasovne komunikacije
* djeca s promjenama u osobnosti uvjetovanim organskim čimbenicima ili psihozom
* djeca s poremećajima u ponašanju
* djeca s motoričkim oštećenjima
* djeca sniženih intelektualnih sposobnosti
* djeca s autizmom
* djeca s višestrukim teškoćama
* djeca sa zdravstvenim teškoćama i neurološkim oštećenjima (dijabetes, celijakija, epilepsija i slično).

Pomoć se dodjeljuje u iznosu od 3.000,00 kuna po djetetu.

Članak 3.

Za ostvarivanje prava na jednokratnu novčanu pomoć potrebno je priložiti zahtjev koji će biti objavljen uz javni poziv te potvrdu o prebivalištu ili presliku osobne iskaznice djeteta, rješenje o skrbništvu (samo za skrbnika) te liječničku potvrdu o vrsti teškoće u razvoju/nalaz zdravstvene komisije/rješenje Centra za socijalnu skrb.

III. POSTUPAK DODJELE

Članak 4.

Postupak dodjele pomoći provodi temeljem Javnog poziva i kriterija propisanih ovom Odlukom, a provodit će ga Jedinstvenu upravni odjel Općine Donji Andrijevci.

Javni poziv otvoren je do utroška sredstava planiranih u proračunu Općine za određenu namjenu, a najkasnije do 19. prosinca tekuće godine.

Prijava za dodjelu potpora podnosi se na obrascu zahtjeva s potrebnom dokumentacijom, a objavit će se na mrežnim stranicama Općine.

Prilikom pregleda zahtjeva Jedinstveni upravni odjel može uputiti podnositelju zahtjev za dopunu. Podnositelj je dužan dopuniti zahtjev u roku od 8 (osam) dana od dana primitka zahtjeva za dopunu.

U slučaju potrebe Jedinstveni upravni može zatražiti od podnositelja prijave dostavu dodatne dokumentacije i tražiti dodatna pojašnjenja.

Isplata pomoći izvršit će se u roku 8 dana od donošenja odluke o dodjeli.

Članak 5.

Ova Odluka stupa na snagu prvog dana od dana donošenja i bit će objavljena na Internet stranici Općine Donji Andrijevci [www.donjiandrijevci.hr](http://www.donjiandrijevci.hr).

 **OPĆINSKI NAČELNIK**

 Tomislav Marijanović

KLASA:550-01/19-01/37

URBROJ:2178/04-03-19-1

Donji Andrijevci, 5.9.2019.